A Bizottság határozata
(1995. május 12.)
a Thaiföldről származó halászati és akvakultúra-termékek behozatalára vonatkozó különleges feltételek megállapításáról szóló 94/325/EGK bizottsági határozat módosításáról
(EGT vonatkozású szöveg)
(95/178/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak 11. cikke (5) bekezdésére,
mivel a 94/704/EK határozattal [2] módosított 94/325/EK bizottsági határozat [3] összeállította a Thaiföld által halászati és akvakultúra-termékek Közösségbe irányuló behozatalára engedélyezett létesítmények jegyzékét; mivel ez a jegyzék módosítható, ha Thaiföld illetékes hatósága új jegyzéket nyújt be;
mivel Thaiföld illetékes hatósága új jegyzéket nyújtott be két létesítmény adatainak és 22 létesítmény engedélye határidejének módosításával;
mivel módosítani kell az engedélyezett létesítmények jegyzékét;
mivel az e határozatban előírt intézkedések a 90/13/EGK bizottsági határozatban [4] meghatározott eljárásnak megfelelően kerültek megállapításra,
ELFOGADTA EZT A HATÁROZATOT:
1. cikk
A 94/325/EK határozat B. melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1995. május 12-én.